Jesus is aan die regterhand van God - www.bybelkennis.co.za
Wel, die slimmes is nie slim genoeg nie. Hierdie is 'n beeld wat gebruik word om vir ons te vertel hoe belangrik Jesus regtig is. In die ou tyd was dit as 'n tipe gestremdheid gesien om links te wees. Jy moes regs wees, want jy moes regs kon veg. Daarom was die regterkant altyd as die kant van krag gesien. As 'n koning dus op sy troon sit, het die sterkste en invloedrykste man altyd aan sy regterkant gesit. Dit was die ereplek.
As die Bybel dus sê Jesus sit aan die regterhand van God, beteken dit dat Jesus die invloedrykste, beste posisie het as dit by God kom. Hy is die een wat dinge kan laat gebeur en oor die bose heers. In Openbaring, die laaste boek in die Bybel, deel die Vader en die Seun feitlik dieselfde troon, om so vir ons te sê dat Jesus goddelik is. Daarom kan ons bely dat Jesus God en mens is.
Jy hoef dus nie iewers in die heelal na Jesus te gaan soek nie. Jy kan sommer hier by jou kyk waar die Satan jou probeer aanval. As jou hand stewig in die hand van Jesus is, sal jy Hom sommer hier en nou as oorwinnaar oor Satan ervaar…